| 10 francos Mathieu  |
| --- |
|  |  |
| A/: Mapa de Francia coas iniciais RF entrelazadas no centro. Sinatura do gravador (Mathieu). Data e marcas de ceca no exergo. 
Lendas: RÉPUBLIQUE • FRAÇAISE  | R/: guindastres, torres e edificios. Valor facial nunha fita central horizontal. 
Lendas: 10 FRANCS  |
| * **Período**: 5ª República Francesa.
* **Datas**: 1974-1987.
* **Ceca**: *Monnaie de Paris*.
* **Deseñador**: Georges Mathieu.
* **Metal**: cuproníquel-aluminio.
* **Diámetro**: 26,01 mm.
* **Peso**: 10, 00 g.
* **Espesor**: 2,54 mm.
* **Canto**: LIBERTE EGALITE FRATERNITE.
 |

Os **10 francos Mathieu** son unha moeda francesa de cuproníquel-aluminio con valor facial de dez francos franceses emitida entre 1974 e 1987, con carácter circulante, chamada así por estar deseñada polo artista francés George Mathieu.

Moeda circulante
----------------

Mathieu escolleu como motivo do anverso o mapa estilizado, radiante e con estrelas arredor da capital, París, cun monograma composto polas iniciais RF ("République Française") no medio e rodeado por unha inscrición co nome do país. No exergo, a ambas as beiras da data, engádense como marcas de ceca unha cornucopia e un golfiño.

No reverso amósase un conxunto de guindastres, torres, cables, estruturas e edificios a modo de representación estilizada da Francia industrial.

O canto é liso e coa inscrición LIBERTE EGALITE FRATERNITE, intercalada cunha póla de loureiro, outra de oliveira e unha espiga. Este canto achégalle á moeda unha peculiaridade, xa que nalgunhas moedas se pode ler correctamente co anverso cara a arriba e noutras co reverso cara a arriba.

Existe unha variante da moeda, á parte do seu modelo estándar, emitida unicamente no primeiro ano (1974). Trátase dunha tiraxe reducida a 7.300 exemplares, cun acabamento especial (*proof* ou *essai*), con fondo espello e relevo mate, na que se inscribiu a palabra ESSAI en letras pequenas no campo do reverso, no cuarto superior esquerdo.

### Tiraxes anuais

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| **Data** | **Exemplares** |
| 1974 | 22.347.500 |
| 1975 | 59.012.500 |
| 1976 | 104.092.500 |
| 1977 | 100.027.103 |
| 1978 | 97.590.000 |

 | 

|  |  |
| --- | --- |
| **Data** | **Exemplares** |
| 1979 | 110.000.000 |
| 1980 | 80.000.000 |
| 1981 | 24.000 |
| 1982 | 45.800 |

 | 

|  |  |
| --- | --- |
| **Data** | **Exemplares** |
| 1983 | 84.400 |
| 1984 | 39.988.000 |
| 1985 | 29.988.000 |
| 1987 | 49.981.000 |

 |  |

Emisións especiais noutros metais
---------------------------------

Ademais da súa emisión ordinaria, destinada á súa posta en circulación, existen outras diversas versións desta moeda con tiraxes moi reducidas, con idéntico deseño e cuñadas en metais diferentes, algunhas delas tamén en verión *piéfort*, é dicir co dobre de grosor e de peso.

Notas
-----

1. 1 2 3 4 5  "10 francs Mathieu". *fr.numista.com*
2. 1 2 3 4 5  "10 Francs". *Colnect.com*
3. ↑  "10 Francs (Essai)". *Colnect.com*
4. ↑  "10 francs mathieu". *Colnect.com*

Véxase tamén
------------

### Bibliografía

* Demougin, J. (2003). *Histoire du franc.* Editions du Layeur. ISBN 978-2915118094

### Outros artigos

* *Monnaie de Paris*
* Franco francés

* Portal:Francia